CELEX: 62018TA0606
Language: el
Date: 2021-02-24 00:00:00
Title: Υπόθεση T-606/18: Απόφαση του Γενικού Δικαστηρίου της 24ης Φεβρουαρίου 2021 — Universität Koblenz-Landau κατά EACEA (Ρήτρα διαιτησίας – Προγράμματα Tempus – Συμφωνία επιχορήγησης – Επιλέξιμες δαπάνες – Αναστολή πληρωμών – Επιστροφή των καταβληθέντων ποσών – Υποχρέωση αιτιολόγησης)

26.4.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 148/14
            
         
      Απόφαση του Γενικού Δικαστηρίου της 24ης Φεβρουαρίου 2021 — Universität Koblenz-Landau κατά EACEA
      (Υπόθεση T-606/18) (1)
      
      (Ρήτρα διαιτησίας - Προγράμματα Tempus - Συμφωνία επιχορήγησης - Επιλέξιμες δαπάνες - Αναστολή πληρωμών - Επιστροφή των καταβληθέντων ποσών - Υποχρέωση αιτιολόγησης)
      (2021/C 148/19)
      Γλώσσα διαδικασίας: η γερμανική
      
         Διάδικοι
      
      
         Προσφεύγον-ενάγον: Universität Koblenz-Landau (Mainz, Γερμανία) (εκπρόσωποι: C. von der Lühe και I. Felder, δικηγόροι)
      
         Καθού-εναγόμενος: Εκτελεστικός Οργανισμός Εκπαίδευσης, Οπτικοακουστικών Θεμάτων και Πολιτισμού (EACEA) (εκπρόσωποι: H. Monet, επικουρούμενος από τους R. van der Hout και C. Wagner, δικηγόρους)
      
         Αντικείμενο
      
      Προσφυγή-αγωγή δυνάμει του άρθρου 272 ΣΛΕΕ με την οποία ζητείται από το Γενικό Δικαστήριο, αφενός, να διαπιστώσει τη μη ύπαρξη της απαίτησης ύψους 22 454,22 ευρώ την οποία ο EACEA εκτιμά ότι διαθέτει βάσει της εκτέλεσης της συμφωνίας επιχορήγησης αριθ. 2012-3075 σχετικά με την υλοποίηση του έργου «Qualification Frameworks in Central Asia: Bologna-Based Principles and Regional Coordination» και, αφετέρου, να υποχρεώσει τον EACEA να καταβάλει στο προσφεύγον-ενάγον το ποσό των 41 408,15 ευρώ βάσει της ίδιας συμφωνίας, πλέον τόκων υπερημερίας.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Καταδικάζει το Universität Koblenz-Landau στα δικαστικά έξοδα.
               
            
         (1)  EE C 427 της 26.11.2018.